OzLabs/hebrew-wiki-articles huggingface dataset:
בית הערבה (עיר מקראית)

נחלות שבטי ישראל
בֵּית הָעֲרָבָה הייתה עיר מקראית בנחלת שבט יהודה, ששכנה באזור צפון ים המלח. על שמה נקרא קיבוץ בית הערבה, השוכן סמוך לאתרה המשוער.

== בית הערבה במקורות ==
העיר נזכרת תחילה בספר יהושע, בתיאור גבולותיה הצפון-מזרחיים בין נחלת שבט יהודה לנחלת שבט בנימין: <ref name=":1"></ref>. היעדרה של בית הערבה בולט בתיאור המקביל של הגבול הדרומי בבנימין, שם מופיעה במקומה "כתף מול-הערבה"<ref name=":0"></ref>.

בית הערבה נזכרת גם ברשימת ערי יהודה, בקבוצת המדבר שבנחלת שבט יהודה: <ref></ref>. העיר נזכרת גם ברשימה המקבילה של ערי בנימין, בקבוצה 1<ref></ref>; חוקרים רבים מניחים כי ברשימה המקורית של ערי יהודה ובנימין, קבוצת המדבר ביהודה וקבוצה 1 בבנימין היוו קבוצה אחת, שפוצלה בהמשך<ref></ref>.

זהו המקור הטופונימי המפורט ביותר במקרא, והבסיס למחקר הגאוגרפי-היסטורי של יהודה המקראית. ניתוח טקסטואלי והסטורי מראה כי היא חלק מרשימה גדולה יותר שכללה גם את ערי בנימין ב, כלומר את מלוא היקפה של ממלכת יהודה. הרשימה איננה מהתקופה המשוערת של יהושע או של ההתנחלות, שכן היא משקפת שיא יישובי אליו הגיעה ממלכת יהודה רק במאות 7–8 לפסה"נ, בערך ימי חזקיהו או יאשיהו (עדיפות מסוימת לאחרון). אשר למהות הרשימה המקורית יש מחלוקת. היה מקובל להניח שהיא שיקפה חלוקה מנהלית של ממלכת יהודה<ref></ref>, שכן הערים ערוכות בקבוצות גאוגרפיות. אולם, גבולותיהן של הקבוצות אינם מוגדרים, והן נכנסות לעיתים זו לתוך זו. כל שניתן לומר הוא שהרשימה משקפת את המצב היישובי בממלכת יהודה, כנראה בימי יאשיהו. סקר הר יהודה והמחקר הנלווה אליו תומך במסקנה זו<ref></ref>.

מקובל להניח כי מכאן מוצאו של אחד מגיבורי דוד, אביאל (בן) הערבתי, הנזכר בספר : "אבי עלבון הערבתי" (בחלק מנסחי תרגום השבעים: "אביאל בן הערבתי"); הוא נזכר גם בספר : "אביאל הערבתי".

== זיהויה של בית הערבה ==
המונח המקראי ערבה מציין את בקע הירדן בכלל, ואת ערבות יריחו עד וכולל חוף ים המלח בפרט<ref>יוחנן אהרוני באנציקלופדיה מקראית, כרך ו, עמ' 364-365</ref>, והדבר מתאים למקומה בתיאור גבול יהודה<ref></ref>. מקובל ששמה של בית הערבה נשתמר בעין אל-ע'רבה שמדרום לו' קלט<ref></ref>. אין לזהותה עם כתף מול הערבה שנזכרה לעיל<ref name=":0" />. זאת משום שבתאור גבול יהודה עובר הגבול מבית-חגלה צפונה לבית-הערבה, ורק אז עולה (לאבן בהן בן ראובן)<ref name=":1" />, ואילו בתיאור גבול בנימין עובר הגבול אל כתף מול הערבה ורק אז יורד הערבתה. בתאורי גבול אלו לכל ארכם המונחים 'עלה' ו'ירד' משמשים בעקביות בהוראתם כפשוטה, ולכן נראה שכתף מול-הערבה שוכנת מעל הערבה, וכנראה יורדת אל הערבה באזור בית-הערבה<ref> עד </ref>

בעבר היו שהציעו לזהות את העיר הקדומה עם "ח'רבת אלע'רבה" שבערבות יריחו, הגם שהממצאים באתר הם החל מהתקופה הביזנטית. לעת עתה בא בחשבון לזיהוי אתר בגדתו הדרומית של ו' קלט, אשר דווח בתשמ"ג במסגרת הדיווח על מצודת ורד יריחו<ref>חדשות ארכאולוגיות פב: 43</ref>. לפי התיאור זהו אתר בן כ-30 דונם בו זוהו חרסים לפחות משלביה המאוחרים של תקופת הברזל;דרושה עדיין בדיקה נוספת לתיארוך קראמי מדוקדק ולאיתור היישוב מראשית תקופת הברזל (בהנחה שממנו בא אחד מגיבורי דוד).

כתף מול הערבה היא שלוחת ההר הנישאת ממערב לאתר זה, מעל גדתו הדרומית של ואדי קלט. שלוחה זו, עליה נבנה מאוחר יותר מבצר קיפרוס, היא העצם הטופוגרפי הבולט ביותר באזור<ref></ref>.

== לקריאה נוספת ==
* 
*

==הערות שוליים==

קטגוריה:בית הערבה
קטגוריה:נחלת שבט יהודה
קטגוריה:יישובי המקרא
מחוז קינג

מחוז קינג (באנגלית: King County) הוא מחוז במדינת וושינגטון שבארצות הברית. לפי מפקד האוכלוסין של ארצות הברית בשנת 2010, האוכלוסייה במחוז מנתה 1,931,249 תושבים. זהו המחוז המאוכלס ביותר במדינת וושינגטון, וכן ה-13 ביותר בארצות הברית כולה. מקום מושבו של המחוז הוא סיאטל, והיא גם העיר הגדולה ביותר בו.

מבחינה פוליטית מצביע המחוז ברוב גורף למפלגה הדמוקרטית. במקור המחוז קרוי על שם ויליאם רופוס קינג, שהיה סגן נשיא ארצות הברית בעת שטריטוריית וושינגטון נוסדה, אך ב-1986 מועצת המחוז החליטה על החלפת שם המחוז להקרא על שם מרטין לותר קינג הבן, החלטה שאושרה על ידי המדינה ב-2005.

עיר מרכזית הנמצאת במחוז, בה שוכנת החברה מיקרוסופט, היא רדמונד.

==היסטוריה==

==פוליטיקה==
{| border="2" cellpadding="4" cellspacing="0" style="margin: 1em 1em 1em 0; border: 1px #aaa solid; border-collapse: collapse; font-size: 95%;"
|+ התפלגות הצבעת המחוז במערכות הבחירה לנשיאות
|- bgcolor=lightgrey
! שנה
! דמוקרטי
! רפובליקני
|-
|align="center" bgcolor="#f0f0ff"|2012
|align="center" bgcolor="#f0f0ff"|69.07% 668,004
|align="center" bgcolor="#fff3f3"|28.51% 275,700
|-
|align="center" bgcolor="#f0f0ff"|2008
|align="center" bgcolor="#f0f0ff"|70.30% 648,230
|align="center" bgcolor="#fff3f3"|28.17% 259,716
|-
|align="center" bgcolor="#f0f0ff"|2004
|align="center" bgcolor="#f0f0ff"|64.95% 580,378
|align="center" bgcolor="#fff3f3"|33.69% 301,043
|-
|align="center" bgcolor="#f0f0ff"|2000
|align="center" bgcolor="#f0f0ff"|60.02% 476,700
|align="center" bgcolor="#fff3f3"|34.40% 273,171
|-
|align="center" bgcolor="#f0f0ff"|1996
|align="center" bgcolor="#f0f0ff"|56.38% 417,846
|align="center" bgcolor="#fff3f3"|31.41% 232,811
|-
|align="center" bgcolor="#f0f0ff"|1992
|align="center" bgcolor="#f0f0ff"|50.23% 391,050
|align="center" bgcolor="#fff3f3"|27.36% 212,986
|-
|align="center" bgcolor="#f0f0ff"|1988
|align="center" bgcolor="#f0f0ff"|53.88% 349,663
|align="center" bgcolor="#fff3f3"|44.78% 290,574
|-
|}

==קישורים חיצוניים==

* 

* [https://www.facebook.com/KingCountyWA הדף של מחוז קינג] בפייסבוק

קינג
מרטין סמדברג-דאלנסה

מרטין סמדברג-דאלנסה (בספרדית-שוודית: Martin Smedberg-Dalence; נולד ב-10 במאי 1984) הוא כדורגלן עבר שוודי-בוליביאני ששיחק כקשר ולעיתים כמגן. לזכותו 13 הופעות במדי נבחרת בוליביה.

==קריירה==
דאלנסה התחיל את הקריירה שלו במחלקת הנוער של גונילסה מהליגה השנייה בשוודיה. בשנת חתם בגטבורג מליגת העל. לאחר שלא זכה לדקות משחק, הושאל לוטרה פרולונדה ושנה לאחר מכן לליונגסקילה בה רשם עונה טובה כאשר כבש 10 שערים ובסיום העונה הוא חתם במועדון ועלה עם המועדון לליגת העל בסיום עונת . עם עליית המועדון לליגת העל, קיבל את סרט הקפטן. בדצמבר חתם בנורשפין. ב-31 באוקטובר 2013 חזר לגטבורג כאשר חתם במועדון ל-4 שנים. ב-1 בינואר 2018 חתם בבוליבר.

דאלנסה שיחק בצעירותו בנבחרות הצעירות של שוודיה. בשנת הצהיר שהוא שואף לשחק בנבחרת בוליביה בגלל מוצא אימו. בשנת קיבל אזרחות בוליביאנית שאיפשרה לו לשחק בנבחרת. ב-15 באוקטובר 2014 ערך את הופעת הבכורה שלו בנבחרת בתיקו 2-2 נגד . הוא זומן לסגל הנבחרת לקראת קופה אמריקה 2015. ב-15 ביוני 2015 הבקיע את שער הבכורה שלו בנבחרת בניצחון 2–3 נגד שהיה גם הניצחון הראשון של הנבחרת מאז קופה אמריקה 1997.

==תארים==
; גטבורג
*הגביע השוודי: 

==קישורים חיצוניים==

קטגוריה:כדורגלנים שוודים
קטגוריה:כדורגלנים בוליביאנים
קטגוריה:מגני כדורגל שוודים
קטגוריה:מגני כדורגל בוליביאנים
קטגוריה:קשרי כדורגל שוודים
קטגוריה:קשרי כדורגל בוליביאנים
קטגוריה:נורשפין: כדורגלנים
קטגוריה:כדורגלני גטבורג
קטגוריה:כדורגלני נורשפין
קטגוריה:כדורגלני קלוב בוליבר
קטגוריה:כדורגלני נבחרת בוליביה
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:שוודים שנולדו ב-1984
קטגוריה:בוליביאנים שנולדו ב-1984
קרלוס ארווין אריאס

קרלוס ארווין אריאס אגווס (בספרדית: Carlos Erwin Arias Égüez, נולד ב-27 באפריל 1980) הוא כדורגלן עבר בוליביאני ששיחק בעמדת השוער.

==קריירה==
אריאס התחיל את הקריירה שלו במחלקת הנוער של בלומינג עימה לקח אליפות כבר בשנתיים הראשונות שלו בבוגרים. בשנת הושאל לדה סטרונגסט על מנת לצבור דקות משחק. כבר בעונת הבכורה שלו במועדון זכה עמו באליפויות האפרטורה והקלאסורה ולאחר עוד עונה חזר למועדון נעוריו. בשנת חתם בבוליבר עימה זכה באליפות האפרטורה בשנת . במהלך עונת עזב לראשונה את בוליביה וחתם במכבי נתניה מליגת העל, בסיום העונה נבחר לשוער העונה של ספורט 5. בסיום העונה החליט לעזוב את המועדון בשל געגועים למשפחתו וב-4 באוגוסט 2011 חתם בקורדובה מהליגה הספרדית השנייה בה שימש כשוער שני ושותף רק ב-7 משחקי ליגה. בקיץ חזר לבוליביה כאשר חתם באוריינטה פטרולרו.

בשנת אריאס ערך את הופעת הבכורה שלו בנבחרת בוליביה. הוא השתתף עם הנבחרת פעמיים בקופה אמריקה: 2001 ו-2011.

==תארים==
; בלומינג
*אליפות בוליביה: , 

; דה סטרונגסט
*אליפות בוליביה: (א), (ק)

; בוליבר
*אליפות בוליביה: 

; אישיים
*נבחרת העונה של ספורט 5: 

==קישורים חיצוניים==

קטגוריה:כדורגלנים בוליביאנים
קטגוריה:שוערי כדורגל בוליביאנים
קטגוריה:כדורגלני בלומינג
קטגוריה:כדורגלני ד'ה סטרונגסט
קטגוריה:כדורגלני קלוב בוליבר
קטגוריה:כדורגלני מכבי נתניה
קטגוריה:כדורגלני קורדובה
קטגוריה:כדורגלני אוריינטה פטרולרו
קטגוריה:כדורגלני נבחרת בוליביה
קטגוריה:כדורגלנים זרים בישראל
קטגוריה:ספורטאים בוליביאנים בישראל
קטגוריה:ספורטאים זרים בספרד
קטגוריה:כדורגלני קופה אמריקה 2001
קטגוריה:כדורגלני קופה אמריקה 2011
קטגוריה:ילידי 1980
צפון (עיר מקראית)

נחלות שבטי ישראל
צָפוֹן הייתה עיר מקראית בעמק סוכות שבעבר הירדן, בנחלת שבט גד.

העיר נזכרת בספר יהושע בתיאור ערי שבט גד בבקעת הירדן המזרחית: .

כמו כן, בספר במדבר נזכרת אחת ממשפחות שבט גד בשם "הצפוני": .

בנוסף, העיר נזכרת בספר שופטים במלחמת יפתח בבני שבט אפרים: "וַיִּצָּעֵק אִישׁ אֶפְרַיִם וַיַּעֲבֹר צָפוֹנָה וַיֹּאמְרוּ לְיִפְתָּח מַדּוּעַ עָבַרְתָּ לְהִלָּחֵם בִּבְנֵי־עַמּוֹן וְלָנוּ לֹא קָרָאתָ לָלֶכֶת עִמָּךְ בֵּיתְךָ נִשְׂרֹף עָלֶיךָ בָּאֵשׁ:"<ref></ref>

יש המזהים את העיר הקדומה עם תל א-סעידיה, שנמצא צפונית ל"תל עמתא", שנמצא בגדה הצפונית של "ואדי ראג'ב" שבבקעת הירדן המזרחית, שם נתגלו שרידי מצודה מבוצרת מהתקופה הרומית, שלצידה תל ("תל אלקוס") שהיה מיושב החל מן התקופה הכלקוליתית ועד התקופה הביזנטית, תוך קישור בינה ובין צרתן המקראית.

יש המזהים את צפון עם "Sabuma" הנזכרת במכתבי אל-עמארנה.

העיר צפון, ככל הנראה, נקראה על שמו של צפיון בן גד, שבספר במדבר נקרא גם צפון, ואולי משפחתו של צפיון אף התגוררה בעיר.

==ראו גם==
*חמת טבריה
*צפיון

==הערות שוליים==

קטגוריה:יישובי המקרא
קטגוריה:נחלת שבט גד
קטגוריה:יישובים יהודיים בארץ ישראל בתקופת בית שני
קטגוריה:עבר הירדן המזרחי
צרתן

צָרְתָן (גם: צָרְתַנָה, צְרֵרָתָה ו-צְרֵדָתָה) הייתה עיר מקראית בעבר הירדן, ששכנה בסמוך לשפך נחל יבוק לנהר הירדן ובקרבת העיר אדם.

העיר נזכרת לראשונה בתיאור מעבר הירדן בספר יהושע: .

לאחר מכן, העיר נזכרת בסיפור רדיפת גדעון בן יואש אחרי המדיינים: .

כמו כן, נזכרת העיר כמקום שבו יצק שלמה המלך את כלי בית המקדש הראשון: .

בתיאור מקביל של האירוע בספר דברי הימים נזכרת העיר בצורה "צרדתה": .

כמו כן, נזכרת העיר בצורה "צרתנה", בתיאור נפות שלמה המלך: .

כמו כן, העיר נזכרת אצל חז"ל בדיון על סיפור חציית הירדן במקום: .

לעיר הקדומה מספר הצעות זיהוי כיום:

החוקר ויליאם פוקסוול אולברייט הציע לזהות את העיר הקדומה עם "תל צליחאת", כ- 15 ק"מ צפונית לתל דיר עלא (המזוהה עם סוכות המקראית).

החוקר בנימין מזר הציע לזהותה עם "תל אם-חמאד", כשישה ק"מ צפונית מערבית לגשר דאמיה (המזוהה עם אדם המקראית).

החוקר נלסון גליק הציע לזהות את העיר עם "תל א-סעידיה", כ- 18 ק"מ צפונית לגשר דאמיה, ותשעה ק"מ צפונית מערבית ל"תל דיר עלא". זאת, באופן התואם לתיאור חז"ל בדבר המרחק בין אדם וצרתן - 12 מיל.

במדריך ישראל החדש נקראה בקעת צרתן האזור בבקעת הירדן הישראלית ה'צרה ' בין מחולה לגשר אדם והנמצא אל מול הזיהויים האפשריים במזרח הירדן .

==הערות שוליים==

קטגוריה:יישובי המקרא
קטגוריה:נחלת שבט גד
קטגוריה:עבר הירדן המזרחי
ניקנור (בן פרמניון)

ניקנור (ביוונית: Nικάνωρ; המאה ה-4 לפנה"ס) היה מצביא מוקדוני, ששרת בצבאו של אלכסנדר הגדול. היה בנו של פרמניון, אחיו של פילוטאס, וגיסו של קרטרוס.

==ביוגרפיה==
ניקנור היה בנו של הגנרל הידוע פרמניון, ממשפחת אצולה מוקדונית מכובדת ומוערכת בחצר המלוכה המוקדונית. היה לו אח גדול בשם פילוטאס, שהיה מחביביו של אלכסנדר, אחת מאחיותיו נישאה לגנרל קרטרוס. הוא פיקד על חיל ההיפספיסטים (Ὑπασπιστής), חיל זה גויס מקרב האיכרים המוקדונים, אך בניגוד לפזיטיירוי ששירתו בפלנקס וגויסו על בסיס אזורי, כלומר, בני אותו אזור שירתו באותה חטיבה, היפספטים גויסו מכל רחבי המדינה לשירות ביחידה אחת. בתקופתו של אלכסנדר היחידה מנתה 3,000 לוחמים מחולקים ל-3 חטיבות בנות 1,000 איש כל אחת בשם כיליארכיה. כל כילארכיה חולקה לגדוד (פנטכוסיארכיה) בן 500 חיילים. 

הוא נזכר לראשונה במערכה נגד הגטים בתראקיה, הוא לקח חלק בקרבות של גרניקוס, איסוס, גאוגמלה. הוא השתתף במרדף שניהל אלכסנדר אחר דריווש השלישי מלך פרס. הוא מת ממחלה בבאקטריה, זמן קצר לאחר מותו הוצאו אחיו ואביו להורג באשמת בגידה.

==הערות שוליים==

קטגוריה:אלכסנדר הגדול
קטגוריה:מוקדונים
קטגוריה:יוון העתיקה: היסטוריה צבאית
קטגוריה:יוונים הלניסטיים
קטגוריה:אישים שחיו במאה ה-4 לפנה"ס
אלקטס

אלקטס (ביוונית: Ἀλκέτας; המאה ה-4 לפנה"ס) היה מצביא מוקדוני, ששרת בצבאו של אלכסנדר הגדול. היה אחיו של פרדיקס, ולחם לצידו במלחמות הדיאדוכים.

==ביוגרפיה==
אלקטס היה בנו של אורונטס, אציל מוקדוני וצאצא לשושלת נסיכים עצמאיים בפרובינציה אורסטיס. היה לו אח גדול בשם פרדיקס. הוא נזכר לראשונה במהלך פלישת אלכסנדר הגדול להודו. לאחר מותו של אלכסנדר ותחילת מלחמות הדיאדוכים, צידד באחיו פרדיקס, ואף רצח את הנסיכה קיננה למענו. נסיבות האירוע מסתוריות ואינן ברורות די צרכן. כאשר יצא אחיו למסע נגד תלמי, הותיר אותו יחד עם אאומנס להיאבק בקרטרוס. אחיו נהרג במהלך המלחמה במצרים, ובהסכם טריפרדיסוס הכריזו שאר הדיאדוכים מלחמת חרמה על נאמניו. דיכוי אלקטס הופקד בידי אנטיגונוס מונופתלמוס, השניים התנגשו בקרב על רכס הרים בפסידיה, אלקטס ארב לאנטיגונוס התקיף אותו וכמעט שחיסל את צבאו לחלוטין, אולם אנטיגונוס עם 6,000 פרשים מובחרים הצליח להבקיע את מחנה האויב ולהביס את צבא אלקטס. זה האחרון נמלט עם כמה מנאמניו משדה הקרב. 

אלקטס נמלט אל העיר טרמסוס, אנטיגונוס איים בהתקפה אם לא יוסגר לו, וזקני העיר רצו לעשות זאת, אולם אלקטס הסית נגדם את הצעירים והצליח לשכנע אותם להישאר נאמנים לו. הזקנים הציעו לאנטיגונוס לערוך התקפה קצרה על העיר, ובמהלכה בעוד הצעירים יהיו עסוקים, יוכלו הם לשבות את אלקטס ולהביא לו אותו. אנטיגונוס קיבל את ההצעה, ובעוד הצעירים שקועים בקרב, התגנבו המבוגרים אל ביתו של אלקטס שנותר ללא שמירה, כאשר אלקטס ראה אותם הוא מיהר להתאבד. בלית ברירה הביאו את גופתו לאנטיגונוס, זה התעלל בגופה משך שלושה ימים, ולאחר מכן השליך אותה בביזיון ללא קבורה, אולם צעירי טרמסוס דאגו לו לקבורה מכובדת.

==הערות שוליים==

קטגוריה:אלכסנדר הגדול
קטגוריה:מוקדונים
קטגוריה:יוון העתיקה: היסטוריה צבאית
קטגוריה:יוונים הלניסטיים
קטגוריה:אישים שחיו במאה ה-4 לפנה"ס
פיליפ הוזינר

פיליפ הוזינר (בגרמנית: Philipp Hosiner, נולד ב-15 במאי 1989) הוא כדורגלן אוסטרי המשחק בעמדת החלוץ בקבוצת פ.צ. קמניצר מהליגה השלישית בגרמניה. שיחק בעבר בנבחרת אוסטריה.

==קריירת מועדונים==
הוזינר החל לשחק בקבוצת המילואים של מינכן 1860 בליגות הנמוכות בגרמניה. אחרי עונת בכורה מוצלחת, חתם בשורות ס.ו. סאנדהאוזן לעונת 2009–2010, ושיחק עימה בליגה השלישית בטיבה בגרמניה. אחרי עונה פושרת יחסית בסאנדהאוזן, בה כבש שער ליגה אחד בלבד ב-20 משחקים, עבר הוזינר לראשונה בקריירת הבוגרים שלו לשחק במולדתו, כאשר חתם בקבוצת פירסט וינה. כבר בעונתו הראשונה באוסטריה, הראה הוזינר כישורים של מבקיע מחונן, לאחר שכבש 13 שערי ליגה ב-33 משחקים, דבר שהוביל את קבוצת אדמירה וואקר לרכוש את כישוריו. הוזינר שיחק באדמירה בעונת 2011–2012, וגם בראשית העונה שלאחר מכן, כאשר הוא ממשיך לכבוש בממוצעים יפים. 

ב-31 באוגוסט 2012, חתם הוזינר בקבוצת אוסטריה וינה. ב-27 באוקטובר של אותה השנה, הוא כבש את השלושער הראשון במדי קבוצתו החדשה, במשחק הניצחון 6-4 מול קבוצתו לשעבר, אדמירה ואקר. כבר במשחק הליגה הבא, כבש שוב שלושער מרשים, כאשר אוסטריה וינה ניצחה 6-1 את ריד. ב-8 בדצמבר 2012, חודש בלבד לאחר השלושער האחרון שלו, הוזינר כבש שוב שלושה שערים במשחק, בפעם השלישית לאותה העונה, במהלך הניצחון הנוסף של אוסטריה וינה עם שישה שערים, 6-3 מול וולפסברג. בעונת הבכורה שלו באוסטריה וינה, הוזינר כבש מספר מדהים של 27 שערי ליגה, וסיים כ"טורשוצנליסטה" (מלך השערים) של הבונדסליגה האוסטרית. בנוסף, זכה בתואר "שחקן העונה" בליגה, כאשר קבוצתו זוכה באליפות אוסטריה לראשונה מאז 2006. במהלך אותה העונה, לא הצליח הוזינר להמשיך את כושר ההבקעה שלו ולהבקיע במשחק גמר הגביע האוסטרי, בו הפסיד עם קבוצתו 1-0 למועדון הליגה השלישית פאשינג.

ב-20 ביוני 2014, חתם הוזינר בשורות ראן הצרפתית, על חוזה למשך 3 שנים. הוא ערך את הופעת הבכורה שלו בצרפת ב-10 באוגוסט 2014, כאשר נכנס כמחליף במהלך המשחק במקום עבדולאי דוקור. ב-30 באוגוסט של אותה השנה, הוזינר נכנס שוב כמחליף למשחק מול קון, והצליח לזכות בבעיטת עונשין מ-11 מטרים עבור קבוצתו, אותה בעט והבקיע החלוץ השוודי אולה טויבנן, במהלך שבעצם ניצח במשחק עבור ראן, כאשר תוצאת הסיום הייתה 1-0.

ב-22 ביוני 2015, הוזינר הושאל לקבוצת פ.צ. קלן מהבונדסליגה הגרמנית, עד לסיום עונת 2015/2016, וערך 15 הופעות, בהן הבקיע שער אחד.

בקיץ 2016 חתם הוזינר באוניון ברלין מהבונדסליגה השנייה.

ב-11 ביולי 2018 חתם על חוזה ל-3 שנים במדי שטורם גראץ מהבונדסליגה האוסטרית.

==קריירה בינלאומית==
הוזינר ערך את הופעת הבכורה שלו עבור הנבחרת האוסטרית ב-7 באוקטובר 2011, כאשר נכנס כמחליף במקומו של מארק יאנקו, בדקה ה-88 של משחק מוקדמות יורו 2012 מול אזרבייג'ן. במשחקו השני במדי הנבחרת ב-22 במרץ 2013, פתח בהרכב הנבחרת ואף כבש צמד שערי בכורה במהלך ניצחון נבחרתו 6–0 על איי פארו.

==תארים==
===מועדונים===
===אוסטריה וינה===

* הבונדסליגה האוסטרית (1): 2012–2013
* הגביע האוסטרי (סגנות, 1): 2012–2013

===אישיים===

* שחקן השנה באוסטריה (1): 2012–2013
* מלך השערים של הבונדסליגה האוסטרית (1): 2012–2013

== קישורים חיצוניים ==

==הערות שוליים==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני ס.ו. זנדהאוזן
קטגוריה:כדורגלני פירסט וינה
קטגוריה:כדורגלני אוסטריה וינה
קטגוריה:כדורגלני סטאד רן
קטגוריה:כדורגלני פ.צ. קלן
קטגוריה:כדורגלני אוניון ברלין
קטגוריה:כדורגלני שטורם גראץ
קטגוריה:כדורגלני פ.צ. קמניצר
קטגוריה:כדורגלני נבחרת אוסטריה
קטגוריה:אייזנשטאדט: כדורגלנים
קטגוריה:אוסטרים שנולדו ב-1989
אנדז'יי דודה

אנדז'יי דודה ב[[מצעד החיים יחד עם נשיא המדינה ראובן ריבלין וניצול השואה אדוארד מוסברג (משמאל)]]
אנדז'יי דודה (בפולנית: Andrzej Duda ; נולד ב-16 במאי 1972) הוא נשיא פולין המכהן.

==ביוגרפיה==
דודה נולד בקרקוב ולמד משפטים באוניברסיטה היגלונית. בשנת 2001 השלים תואר שני וב-2005 השלים את הדוקטורט במשפטים.

בשנת 2000 הצטרף למפלגת "איחוד החופש", מפלגה שהגדירה את עצמה כמפלגה ליברלית-דמוקרטית. לאחר שכשלה בבחירות 2001 וחלק מחבריה עברו למפלגת המצע האזרחי, היא התפרקה. בשנת 2005 הצטרף למפלגת "חוק וצדק".

בין השנים 2006–2007 שימש כתת-מזכיר המדינה במשרד המשפטים. ואז, בין השנים 2007–2008, היה חבר בבית הדין הממלכתי הפולני.

בין השנים 2008–2010, בתקופת נשיאותו של לך קצ'ינסקי, היה דודה מזכיר מדינה במשרד נשיא הרפובליקה הפולנית. בשנת 2010 היה מועמד בבחירות לראשות עיריית קרקוב כמועמד מפלגת "חוק וצדק", אך לא נבחר. בבחירות לפרלמנט 2011 קיבל 79,981 קולות באזור קרקוב, והיה לחבר בסיים.

בשנת 2015 התמודד לנשיאות מול ברוניסלב קומורובסקי. בסיבוב הראשון זכה ב-34.5% מהקולות, בעוד יריבו זכה ב-33.1%, אולם מכיוון שאף אחד מהמתמודדים לא צבר תמיכה של יותר מ-50%, נערך סיבוב שני ב-25 במאי. בסיומו זכה דודה בכ-51% מהקולות, וקומורובסקי ב-48%.

דודה החל את כהונתו כנשיא ב-6 באוגוסט 2015.

דודה ספג ביקורת רבה בטענה שהוא פוגע בדמוקרטיה, בכך שתמך במדיניות הממשלות בראשות מפלגת "חוק וצדק" להעביר סדרת רפורמות שמטרתם להעניק לממשלה שליטה מוחלטת על כל מוסדות השלטון, התקשורת ובתי המשפט.

ב-17 בינואר 2017 ביקר דודה בישראל כאורח כבוד של יושב ראש הכנסת יולי אדלשטיין. במהלך הביקור הניח זר על קברו של יוני נתניהו בהר הרצל. בפתח ביקורו אמר דודה כי "האנטישמיות היא מעשה בזוי".

בינואר 2018 אישר הפרלמנט הפולני הצעת חוק שיזמה המפלגה שאוסרת לייחס "לעם הפולני או לממשלת פולין" אחריות לרצח העם היהודי בשואה, וכן תאסור על שימוש בביטוי "מחנה השמדה פולני. החוק עורר סערה בישראל ובעולם. בתגובה לביקורת אמר: "זכותנו להיאבק בשקרים כפי שיהודים נאבקו באנטישמיות".

בפברואר 2019 הייתה אמורה להתקיים ועידה של קבוצת וישגראד בישראל. בשבוע שלפני, בעת ביקורו בוורשה אמר ראש הממשלה הישראלי בנימין נתניהו כי "פולנים שיתפו פעולה עם הנאצים". דודה הגיב כי "אם נתניהו אמר את הדברים, ישראל אינה מקום טוב להיפגש בו". (בהמשך בוטלה הוועידה.)

ביולי 2020 נבחר אנדז'יי דודה לכהונה שנייה כנשיא פולין, לאחר שניצח בבחירות את ראש העיר ורשה רפאל צ'אסקובסקי. דודה זכה ברוב של 51.2%, לעומת 48.8% של יריבו. במהלך קמפיין הבחירות קידם "מצע למען ערכי המשפחה", ונשבע "להגן על ילדים מפני אידאולוגיה להט"בית". דודה התחייב במצע החדש לא לתמוך בנישואי זוגות חד־מיניים או באימוץ ילדים בידי משפחות גאות. בסעיף אחר שהוא קורא "לאסור הפצת אידאולוגיה להט"בית בבתי ספר ובמוסדות ציבור".

ב-7 באוקטובר 2023 לאחר מתקפת חמאס על ישראל, קיים דודה שיחה טלפונית עם נשיא מדינת ישראל יצחק הרצוג במהלכה גינה את חמאס, תמך בפעולות שמטרתן להחזיר את הביטחון והצהיר כי לישראל יש זכות להגן על חיי אזרחיה.

בינואר 2024 נכנסה המשטרה הפולנית לארמון הנשיאות ועצרה שני מחוקקים - שר הפנים לשעבר וסגנו לשעבר, לאחר שנידונו למאסר ודודה חנן אותם.

==חיים אישיים==
דודה נשוי לאגתה, מורה לגרמנית בתיכון.

==קישורים חיצוניים==

* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי פולין
קטגוריה:פוליטיקאים פולנים
קטגוריה:בוגרי האוניברסיטה היגלונית
קטגוריה:אבירי מסדר העיט הלבן
קטגוריה:מקבלי אות לגיון הכבוד
קטגוריה:מעוטרי אות האריה הלבן
קטגוריה:פולנים שנולדו ב-1972
קמיל גרוסיצקי

קמיל גרוסיצקי (בפולנית: Kamil Paweł Grosicki; נולד ב-8 ביוני 1988 בשצ'צ'ין) הוא כדורגלן פולני המשחק בעמדת הקשר בפוגון שצ'צ'ין.

==קריירת מועדונים==

גרוסיצקי ערך את עונת הבכורה המקצוענית שלו במועדון נעוריו פוגון שצ'צ'ין בעונת 2006–2007. בעונה שלאחר מכן, הצטרף לקבוצת לגיה ורשה, אולם לאחר כמה חודשים בלבד במועדונו החדש, ביקש להיות מושאל לקבוצה במדינה זרה בשל בעיות אישיות. ב-13 בפברואר 2008, הוכרז רשמית שגרוסיצקי יעבור בהשאלה למועדון השווייצרי סיון עד לסיום אותה השנה האזרחית. במהלך החציון האחרון של עונת 2007–2008, שיחק גרוסיצקי ב-8 משחקי ליגה עבור סיון, בהם כבש שני שערים. בעונה שלאחר מכן, הורד לקבוצת הנערים של המועדון על ידי מאמנה החדש של סיון, ולאחר כמה חודשים שב לקבוצת לגיה ורשה.

בפברואר 2009, קבוצת יגילוניה ביאליסטוק השאילה את גרוסיצקי עד לסיום העונה. בסופה של אותה העונה, יגילוניה מימשה את זכותה לרכוש את השחקן בתום מועד ההשאלה, וקנתה אותו מלגיה ורשה תמורת חצי מיליון זלוטי. גרוסיצקי חתם על חוזה לשלוש שנים בקבוצה. אחרי עונה נוספת במדי יגילוניה, נרכש בינואר 2011 תמורת 900,000 אירו על ידי המועדון הטורקי סיוואספור.

ב-24 בינואר 2014, לאחר שלוש שנים בטורקיה, חתם גרוסיצקי בקבוצת ראן. ב-27 במרץ 2014, כבש את שערו הראשון בצרפת, בניצחון המפתיע של קבוצתו 0–2 מול ליל, במשחק רבע גמר הגביע הצרפתי. קמיל המשיך לכבוש במפעל הגביע, כאשר ב-15 באפריל אותה השנה, כבש שער נוסף במסגרת חצי גמר הגביע, בניצחון 2–3 מול אנז'ה. במשחק הגמר, שותף גרוסיצקי למשך 52 דקות לפני שהוחלף. ראן הפסידה באותו המשחק, 2-0 לגנגאן, וסיימה רק כסגנית מחזיקת הגביע. ב-31 בינואר 2017 חתם בהאל סיטי מהפרמייר ליג. ב-31 בינואר 2020 חתם בווסט ברומיץ' אלביון מהצ'מפיונשיפ.

==קריירה בינלאומית==

גרוסיצקי נמנה כחלק מסגלי נבחרות פולין הצעירות. ב-2 בפברואר 2008, הוא ערך את הופעת הבכורה שלו עבור הנבחרת הפולנית במהלך משחק ידידות מול פינלנד. הוא היה חלק מסגל נבחרת פולין לטורניר הגמר של יורו 2012, בו נטל חלק במשחק אחד בלבד, משחק ההפסד 0–1 מול צ'כיה בורוצלב, לאחר שנכנס כמחליף ל-34 דקות במקומו של יוג'ין פולנסקי.

בהופעתו ה-24 עבור נבחרתו ב-7 בספטמבר 2014, כבש גרוסיצקי את צמד שערי הבכורה שלו עבור מולדתו, במהלך הניצחון 0–7 מול גיברלטר במשחק במסגרת מוקדמות יורו 2016.

נכלל בסגל נבחרת פולין לטורניר מונדיאל 2022.

==תארים==
;לגיה ורשה
* הגביע הפולני (1): 2008
;יגילוניה ביאליסטוק
* הגביע הפולני (1): 2010
* הסופר קאפ הפולני (1): 2010
;ראן
* הגביע הצרפתי (סגנות, 1): 2014

== קישורים חיצוניים ==

== הערות שוליים ==

קטגוריה:כדורגלנים פולנים
קטגוריה:קשרי כדורגל פולנים
קטגוריה:שצ'צ'ין: כדורגלנים
קטגוריה:כדורגלני לגיה ורשה
קטגוריה:כדורגלני פ.צ. סיון
קטגוריה:כדורגלני יאגלוניה ביאליסטוק
קטגוריה:כדורגלני סיוואספור
קטגוריה:כדורגלני סטאד רן
קטגוריה:כדורגלני וסט ברומיץ' אלביון
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני האל סיטי
קטגוריה:כדורגלני פוגון שצ'צ'ין
קטגוריה:פולנים שנולדו ב-1988
איתי גרשון

איתי גרשון (נולד ב-1993) הוא ספורטאי זירה מקצועי אשר מתחרה באיגרוף תאילנדי וקיקבוקסינג עד משקל 71 ק"ג. היה אלוף העולם באיגרוף תאילנדי וקיקבוקסינג חובבני, מקום שלישי בטורניר קיקבוקסינג מקצועני (TNA) ובעל חגורת ה-GPRO העולמית.

== ביוגרפיה ==
גרשון נולד בישראל, בעיר ירושלים וגדל בשכונת קטמונים. סיים תיכון בבית הספר גבעת גונן. התגייס לשירות צבאי כספורטאי המצטיין הראשון בתחום האיגרוף התאילנדי בישראל ושירת כמדריך כושר צבאי בפיקוד המרכז בירושלים.

את דרכו החל בגיל 13, כשראה את אחיו הגדול מתאמן. בגיל 15 השתתף בקרב הראשון שלו בתחרות מקומית שהתקיימה בפתח תקווה.

לאחר מספר קרבות וזכייה באליפות ישראל לנוער בקיקבוקסינג, יצא עם נבחרת ישראל לאליפות אירופה בלטביה שם הפסיד בקרב הראשון ליריב מאזרבייג'ן.

במדליית הזהב הראשונה שלו זכה בתחרות גביע אירופה באיגרוף תאילנדי לנוער, בה ניצח יריבים מבלארוס, גרמניה, אוקראינה וצ'כיה.

ב-2011 זכה שוב באליפות ישראל בקיקבוקסינג, ובכרטיס הטיסה לאליפות אירופה לנוער, בה זכה לאחר שלושה ניצחונות. באותה שנה זכה באליפות העולם באגרוף תאילנדי (IFMA) והיה לאלוף העולם הראשון בתחום זה המגיע ממדינת ישראל.

ב-2013 החל גרשון את דרכו בזירה המקצוענית. הוא התמודד בקרב השמינית בטורניר ה-TNA הקשוח אשר מתקיים מדי שנה ברוסיה מול יריב פולני מנוסה וזכה בקרב לאחר שלושה סיבובים קשים, כאשר בסיבוב השני הצליח להפיל את הפולני לקנבס פעמיים.

== מהישגיו הבולטים ==
* אלוף ישראל לשנים 2009–2014
* אלוף העולם לנוער IFMA 2011
* אלוף אירופה WAKO 2011
* מדליית זהב בגביע עולם WAKO 2014
* מדליית זהב בגביע עולם IFMA 2015
* סה"כ קרבות - 108, ניצחונות - 94 והפסדים - 14
* מדליית ארד במשחקי העולם בקיקבוקס - שנת 2017.

==קישורים חיצוניים==

* 
* 
* 
* 

==הערות שוליים==

קטגוריה:מתאגרפים ישראלים
קטגוריה:אלופי עולם באיגרוף תאילנדי
קטגוריה:ישראלים זוכי מדליית משחקי העולם
קטגוריה:קטמונים: אישים
קטגוריה:בוגרי תיכון גבעת גונן (ירושלים)
קטגוריה:ישראלים שנולדו ב-1993
דניס סוארס

דניס סוארס פרננדס (בספרדית: Denis Suárez Fernández, נולד ב-6 בינואר 1994) הוא כדורגלן ספרדי המשחק בעמדת הקשר בויאריאל.

==קריירה==
סוארס החל את הקריירה בקבוצת הנוער של סלטה ויגו. הוא חתם במנצ'סטר סיטי ב-23 במאי 2011, שם שיחק בקבוצת הנוער ושותף במספר משחקים מועט גם בבוגרים.

המשחק הראשון שלו בבוגרים של מנצ'סטר סיטי הוא ערך בסיבוב השני של גביע הפוטבול ליג, כאשר נכנס כמחליף של סמיר נאסרי בדקה ה-67 בניצחון 5–2 נגד וולברהמפטון ב-17 במאי 2012. בשנת 2012, הוענק לו פרס השחקן הצעיר של מנצ'סטר סיטי על ידי אוהדי הקבוצה.

ב-22 באוגוסט 2013, סוארס עבר לברצלונה לארבע שנים. במהלך העונה 14–2013 הוא שיחק בעיקר בברצלונה אתלטיק וכבש בה 7 שערים.

ביולי 2014, הושאל סוארס לסביליה למשך שתי עונות במסגרת עסקת מכירתו של איוואן רקיטיץ' לברצלונה. הוא ערך את הופעת הבכורה שלו ב-12 באוגוסט 2014 במסגרת הסופר קאפ האירופי באצטדיון קארדיף סיטי, במשחק זה שיחק 78 דקות לפני שהוחלף בהפסד 0–2 לריאל מדריד. ב-11 בדצמבר הוא הבקיע את שער הבכורה שלו במשחק של סביליה בליגה האירופית נגד הקבוצה הקרואטית רייקה. סביליה זכתה בסיום העונה בליגה האירופית, אך סוארס לא שותף במשחק הגמר בו ניצחה הקבוצה 2–3 את דניפרו, ונותר על הספסל לאורך כל המשחק.

ב-29 באוגוסט 2015 חתם לארבע שנים בוויאריאל.

ב-23 ביוני 2016 חתם לארבע שנים בברצלונה.

ב-1 ביולי 2019 חתם לארבע שנים בסלטה ויגו, כאשר ברצלונה קיבלה תמורתו כ-13 מיליון אירו.

ב-30 בינואר 2023 הושאל לאספניול עד לסוף העונה.

ב-27 ביוני 2023 חזר לאחר שבע שנים לויאריאל.

=== נבחרת ===
במקביל לתחילת הקריירה הוא שותף בקבוצות ספרד בגילאים השונים. הוא שותף בזכיית נבחרת ספרד עד גיל 19 באליפות אירופה ב-2012. ב-29 במאי 2016 ערך את הופעת הבכורה בנבחרת ספרד הבוגרת, במשחק ידידות נגד לקראת יורו 2016.

==תארים==
;סביליה
*הליגה האירופית: 2014/15
;ברצלונה
*אליפות ספרד (2): 2017/18, 2018/19
*גביע המלך הספרדי (2): 2016/17, 2017/18
*הסופר קאפ הספרדי: 2016
;ספרד עד גיל 19
*אליפות אירופה עד גיל 19: 2012

==קישורים חיצוניים==

==הערות שוליים==

קטגוריה:קשרי כדורגל ספרדים
קטגוריה:כדורגלני מנצ'סטר סיטי
קטגוריה:כדורגלני ברצלונה
קטגוריה:כדורגלני סביליה
קטגוריה:כדורגלני ויאריאל
קטגוריה:כדורגלני ארסנל
קטגוריה:כדורגלני סלטה ויגו
קטגוריה:כדורגלני אספניול
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:ספרדים שנולדו ב-1994
יחידות העונג

יחידות העונג (בקוריאנית: 기쁨조, קיפּוּמג'וֹ) הן קבוצות נשים ונערות, כ-2,000 במספר, המוחזקות בידי שליט קוריאה הצפונית ומשמשות כאמצעי בידור ולסיפוק תענוגותיו (בעלי אופי מיני בעיקרן) של השליט ומקורביו בצמרת המפלגה השלטת. יחידות העונג נוסדו ב-1978 בזמן שלטונו של קים איל-סונג, סבו של השליט הנוכחי, ולאחר מותו ב-1994 עברו לשמש את קים ג'ונג-איל, הבן שהחליפו בשלטון.

לפי דיווחים בעיתונות הדרום קוריאנית, יחידות העונג ששימשו את קים ג'ונג איל פורקו בעקבות מותו בדצמבר 2011. הנשים "המפוטרות" נדרשו לחתום על הסכם סודיות בנוגע לפעילותן ביחידה וקיבלו סכום של כ-4,000 דולר ומתנות שונות ששימשו ככל הנראה כדמי שתיקה. לפי מספר עדויות, השירותים ניתנים לעיתים במסגרת מסיבות רוויות אלכוהול והימורים.

==מבנה יחידות העונג==

כל יחידת עונג הורכבה משלוש קבוצות בעלות תפקידים שונים:
# מאנג'וֹקג'וֹ (만족조) - קבוצת סיפוק (המעניקה שירותים מיניים)
# הֵנגבּוֹקג'וֹ (행복조) – קבוצת שמחה (המעניקה שירותי עיסוי)
# גאמוּג'וֹ (가무조) – קבוצת ריקוד ושירה (שחברותיה נדרשות לעיתים לרקוד בעירום חלקי)

נערות ונשים צעירות גויסו ליחידות העונג בהתאם לקריטריונים ממשלתיים (אחד מהם שהן חייבות להיות בתולות). לאחר גיוסן הן עברו תקופת אימונים מפרכת, כאשר חלקן נשלחו מעבר לים כדי להשתלם בטכניקות העיסוי. הנשים בילו את תקופת שירותן במתחם סגור, כמעט ללא קשר עם משפחותיהן או העולם החיצון. חברות יחידות העונג פרשו בדרך כלל בגילאי 22–25 ופעמים רבות נישאו לחברים בצמרת השלטון או לקציני צבא, כאשר חברוּתן לשעבר ביחידות העונג נשמרת בסוד.

באפריל 2015 דווח בעיתונות הדרום קוריאנית כי השליט הנוכחי של קוריאה הצפונית קים ג'ונג-און מגייס חברות חדשות ליחידות העונג שהוא רוצה ליצור לעצמו; לפי הדיווח, הנשים מתאמנות בבית הקיץ של קים ויחתמו על הסכם סודיות כדי לקבל סיווג ביטחוני, שיאפשר להן להיות לצדו בכל עת; הן אמורות לקבל מתנות וכסף בעבור שירותיהן.

==קישורים חיצוניים==
* 

==הערות שוליים==

קטגוריה:קוריאה הצפונית
קטגוריה:שירותים מיניים
קטגוריה:רווחת הילד
קטגוריה:היסטוריה של הזנות
עומר אלמוג

עומר אלמוג (נולד בשנת 1994), הוא אתלט ישראלי, אלוף ישראל (2015) בריצת 1500 מטר.

== ביוגרפיה ==
אלמוג נולד וגדל במושב שתולים. הוא למד בתיכון בבאר טוביה. אביו, אמיתי, רץ מרתון מקצועי, אימן אותו בתחילת דרכו. כיום הוא מתאמן בקבוצת מכבי תל אביב בהדרכתו של ד"ר רפי וישניצר.

===2013===
באליפות ישראל לנוער בריצת כביש למרחק של 5000 מטר שנערכה בנובמבר 2013 זכה אלמוג במדליית זהב בתוצאה של 15:41 דקות, לפני חבריו לאגודה, דוד טאייצ'ו 15:57 דקות ובני אלהין 15:59 דקות.

===2014===
באליפות ישראל באתלטיקה שנערכה ביולי 2014 זכה אלמוג במדליית כסף בריצת 1500 מטר בשיא אישי חדש של 3:51.22 דקות, אחרי איימרו עלמיה מהפועל אתלטי אורן השרון (3:49.77 דקות) ואסמרו אררו מהפועל עמק חפר (3:51.40 דקות).

===2015===
====אלוף ישראל====
באליפות ישראל באתלטיקה שנערכה ביולי 2015 זכה אלמוג במדליית זהב בריצת 1500 מטר בהשוואת שיא אישי של 3:51.22 דקות, לפני האלוף היוצא איימרו עלמיה (3:51.57 דקות) ומולוסאו דניאל (3:56.55 דקות), שניהם מהפועל אתלטי אורן השרון.

בתחרות שנערכה בקסלו בלגיה באוגוסט אותה שנה קבע אלמוג בריצת 1500 מטר שיא אישי חדש של 3.46.91 דקות.

===2019===
במסגרת תחרות "האסקי קלאסיק" שנערכה באולם בסיאטל שבארצות הברית ב-8 בפברואר 2019, ייצג אלמוג את אוניברסיטת טקסס עמק ריו גראנדה ושיפר את שיאו האישי בריצת מייל, כשקבע זמן של 4:06.85 דקות וסיים במקום השלישי במקצה שלו וה-23 הכללי (מתוך 53 רצים).

== שיאים אישיים ==
*ריצת 800 מטר: 1:53.35 דקות (2015)
*ריצת 1500 מטר: 3.46.91 דקות (2015)
*ריצת מייל: 4:06.85 דקות (2019)

== קישורים חיצוניים ==
* [http://raceview.net/#dds.php?showall=y&query=%D7%A2%D7%95%D7%9E%D7%A8%20%D7%90%D7%9C%D7%9E%D7%95%D7%92 עומר אלמוג], באתר מבט למרוץ
* 

== הערות שוליים ==

קטגוריה:אלופי ישראל באתלטיקה
קטגוריה:רצים ישראלים למרחקים בינוניים
קטגוריה:ספורטאי מכבי תל אביב
קטגוריה:בוגרי תיכון אזורי באר טוביה
קטגוריה:אנשי המושב
קטגוריה:ישראלים שנולדו ב-1994
קטגוריה:מועצה אזורית באר טוביה: אישים
יגדיל תורה (חב"ד)

יגדיל תורה היה שני כתבי עת תורניים שנועדו ללקט את תורתם של אדמו"רי חב"ד ותלמידיהם ב, ויצאו במקביל בין השנים ה'תשל"ז–ה'תשמ"ו (1976–1986) בשני מוקדים: אחד בניו יורק, על ידי כולל האברכים שתחת מזכירות הרבי מלובביץ', בעריכת הרב שלום דובער לוין; והשני בירושלים על ידי כולל האברכים שבבית הכנסת צמח צדק.

==היסטוריה ותכנים==
כתב העת יצא לאור תחת הכותרת קובץ יגדיל תורה: ריכוז חידושי רבותינו ותלמידיהם בנגלה וכו. הוא החל לצאת לאור בחודש אלול של שנת תשל"ו 1976, בעקבות קריאתו החוזרת של רבי מנחם מנדל שניאורסון בשתי התוועדויות: "לייסד מכון מיוחד לריכוז חידושי תורה, בחלק הנגלה, מאת רבותינו נשיאינו ותלמידיהם, הן אותם הנמצאים לעת עתה בכתבי יד, והן אותם שכבר נדפסו אלא שמפוזרים המה בספרים שונים... ולהדפיסם בקובץ מיוחד המיועד לכך, שיצא לאור מזמן לזמן". על פי הוראת הרבי היו למערכת שתי מרכזים, אחת בירושלים העתיקה בבית הכנסת צמח צדק ואחד בכולל אברכים של המזכירות בניו יורק.

המדורים הקבועים בגליונות כתב העת, עם הקמתו, היו:
* רבותינו נשיאינו - כתבי אדמו"רי חב"ד בתורת הנגלה, מכתבי יד ומלוקטים מדברי דפוס
* מפי השמועה - דברי אדמו"רי חב"ד בעניינים אלו שנמסרו מפה לאוזן
* חסידים הראשונים - כתבי חסידי חב"ד מדורות ראשונים של התנועה, שעדיין לא נדפסו
* הערות - במה לפרסום הערות בדברי שולחן ערוך הרב

מלבד המדורים הקבועים, פרסם העורך, הרב שלום דובער לוין, מחקרים וסקירות בעניינים הנוגעים לתולדות התנועה, תחת הכותרת "שונות". במשך שנות קיומו של כתב העת השתנו שמות המדורים, ונוספו מדורים אחרים.

בעשר שנות קיומו של כתב העת יצאו לאור בסך הכל 72 קבצים, ו"קובץ העשור" שלו יצא לאור כספר בכריכה קשה.

==יגדיל תורה - ירושלים==
במקביל לכתב העת שיצא לאור בניו יורק, נדפס כתב עת בשם זהה בירושלים, על ידי חברי כולל "צמח צדק" של חב"ד בעיר, אך המערכת והתכנים היו עצמאיים. בין חברי המערכת במשך השנים: הרב חיים שלום דייטש, הרב יוסף יצחק בלינוב והרב יוסף יצחק הבלין. בין הרבנים שחידושי תורתם התפרסמו בו: הרב שלמה יוסף זוין (ממאמריו האחרונים לפני פטירתו), הרב אלתר הילביץ, הרב אביגדר נבנצל, הרב פינחס הירשפרונג, הרב אפרים בורודיאנסקי, הרב ברוך נאה והרב מאיר ברנדסדורפר.

==הגליונות באתר היברובוקס==
הגליונות באתר היברובוקס:

===גליונות ניו יורק===
* שנה א, תשל"ו-תשל"ז: . . 
* שנה ב:
* שנה ג:
* שנה ד, תש"מ: . .
* שנה ה:. 
* שנה ו:
* שנה ז:
* שנה ח, תשמ"ד-תשמ"ה: 
* שנה ט, תשמ"ה: 
* שנה י, תשמ"ו-תשמ"ז: 

===גליונות ירושלים===

* שנה א:
* שנה ב: 
* שנה ג:
* שנה ד:

==הערות שוליים==

קטגוריה:ארצות הברית: כתבי עת תורניים
קטגוריה:כתבי עת חב"דיים
מאיה אביעזר

מאיה אביעזר (נולדה ב-4 באפריל 1995), היא אתלטית ישראלית, אלופת ישראל (2015) ואלופת המכביה (2013). בריצת 100 מטר משוכות.

== ביוגרפיה ==
אביעזר מתאמנת בקבוצת מכבי תל אביב. 

בתחרויות האתלטיקה של המכביה התשע-עשרה שנערכו ביולי 2013 זכתה אביעזר כנציגת ארצות הברית במדליית זהב בריצת 100 מטר משוכות בתוצאה של 14.98 שניות, לפני ליהי לוי (15.63 שניות) ונועה לוי (16.20 שניות) שתיהן מישראל.

בתחרות שנערכה ב-23 במאי 2015 קבעה אביעזר בריצת 100 מטר משוכות שיא אישי חדש של 14.18 שניות.

במשחקים האירופיים (2015) שנערכו בבאקו אזרבייג'ן בסוף יוני אותה שנה סיימה אביעזר במקום חמישי בריצת 100 מטר משוכות בתוצאה של 14.21 שניות.

===אלופת ישראל===
שבוע לאחר מכן, באליפות ישראל באתלטיקה שנערכה ביולי היא זכתה במדליית זהב בריצת 100 מטר משוכות בתוצאה של 14.25 שניות, לפני אלינה דרוזדוב מהפועל חולון (15.35 שניות) ורוזפין בואדו מאתלטי הסמטה דרום תל אביב (15.68 שניות).

== שיאים אישיים ==
* ריצת 100 מטר משוכות: 14.18 שניות (2015)

==קישורים חיצוניים==
* [http://raceview.net/#dds.php?showall=y&query=%D7%9E%D7%90%D7%99%D7%94%20%D7%90%D7%91%D7%99%D7%A2%D7%96%D7%A8 מאיה אביעזר], באתר מבט למרוץ
* [https://www.youtube.com/watch?v=dPnBNWhU0n0 מאיה אביעזר], בערוץ ה-YouTube

== הערות שוליים ==

קטגוריה:אלופות ישראל בריצת 100 מטר משוכות
קטגוריה:אלופות המכביה: אתלטיות
קטגוריה:ישראליות שנולדו ב-1995
קטגוריה:ישראלים שנולדו ב-1995
חלוקה מנהלית של ליטא

מפת מחוזות ליטא
ממוזער
ליטא מחולקת, מעל רמת היישוב הבודד, למחוזות, רמת החלוקה המנהלית הראשונה, ולמחוזות משנה.

עד שנת 2010 הייתה גם לחלוקה למחוזות משמעות מנהלית שלטונית, ולכל מחוז היה מושל עצמאי. בעשור השני של המאה ה-21, רמת החלוקה הראשונה במדינה משמשת רק להגדרה טריטוריאלית וצרכים סטטיסטיים, והחלוקה המנהלית המשמעותית היא זו המוניציפלית: מחוזות המשנה והיישובים עצמם.

==היסטוריה של החלוקה המנהלית של ליטא==
===החלוקה המנהלית בתקופת הדוכסות הגדולה של ליטא===
 
כינון אזורים מנהליים בליטא החל בתקופת הדוכסות הגדולה של ליטא במאה ה-18. ב-1795 קבעה קתרינה השנייה את חלוקת המחוזות ובירותיהן, והחלוקה המנהלית הרוסית נותרה ללא שינוי עד תום מלחמת העולם הראשונה.

===בין מלחמות העולם===
עם סיום המלחמה, ב-1918, הייתה ליטא למדינה עצמאית. ב-17 בדצמבר 1918 הוכרז על חלוקת ליטא לאזורים/מחוזות בשם "apskritys".

===המחוזות הסובייטיים (1940–1950)===
בשנת 1940 כבשה ברית המועצות את ליטא וחוללה רפורמה במערכת השלטונית והחלוקה המנהלית, חלוקת המחוזות נותרה זמנית על כנה, עד שנת 1950. אז בוטלו המחוזות ונוצרה חלוקה מנהלית מדרג נמוך יותר, למחוזות משנה (rajonas).

===החלוקה המנהלית בליטא העצמאית המודרנית===
רק בשנת 1994, ארבע שנים לאחר כינון ליטא העצמאית המודרנית, הוחזרה החלוקה המסורתית לעשר מחוזות תוך שימור שמות המחוזות, לעומת זאת חלוקת השטחים בין המחוזות נעשתה לפי שיקולי מנהלה, ולא השתמרה החלוקה המקורית שנהגה לפני מלחמת העולם השנייה, ולכן ישנם יישובים שהיו לפני המלחמה במחוז אחד, ובחלוקה החדשה נמצאים במחוז אחר.

ב-2010 בוטל הממשל העצמאי של מחוזות ליטא, והם משמשים רק להגדרה טריטוריאלית וצרכים סטטיסטיים.

==מחוזות ליטא==

ברמת החלוקה המנהלית הראשונה מחולקת ליטא ל-10 מחוזות (בליטאית: apskritis, אפסקריטיס).

{| class="wikitable sortable" border="1" cellspacing="0" style="border-collapse: collapse;"
|-
!מס' !! שם !! בירה !! שם בשפת המקור !! אוכלוסייה !! שטח
|-
| 1||מחוז אליטא||אליטא || Alytaus apskritis || 153,600||5,425
|-
| 2||מחוז קובנה||קובנה|| Kauno apskritis || 596,200||8,089
|-
| 3||מחוז קלייפדה||קלייפדה || Klaipėdos apskritis || 333,100|| 5,209
|-
| 4||מחוז מריאמפולה||מריאמפולה|| Marijampolės apskritis || 157,900|| 4,463
|-
| 5||מחוז פוניבז'||פוניבז' || Panevėžio apskritis ||244,300|| 7,881
|-
| 6||מחוז שאולאי||שאולאי || Šiaulių apskritis || 293,100|| 8,540
|-
| 7||מחוז טאורגה||טאורגה || Tauragės apskritis ||107,200 || 4,411
|-
| 8||מחוז טלז||טלז || Telšių apskritis || 148,800|| 4,350
|-
| 9||מחוז אוטנה||אוטנה || Utenos apskritis || 147,400|| 7,201
|-
| 10||מחוז וילנה||וילנה || Vilniaus apskritis ||806,100|| 9,729
|-
|}

==מחוזות משנה של ליטא==

ברמת החלוקה המנהלית השנייה מחולקת ליטא ל-60 מחוזות משנה, בשמם המקובל בליטא, "סאוויוואלדיבה" או ראיון. ישנן גם ערים בעלות חשיבות אזורית, המשמשות כערי הבירה של המחוזות (האפסקריטיס) ושוות במעמדן המנהלתי לזה של מחוזות המשנה.

==קישורים חיצוניים==

==הערות שוליים==

*
מגדל באיזיט

שמאל
מגדל באיזיט (או מגדל סרעסכר, על שם שר המלחמה העות'מאני ) הוא מגדל תצפית מפני אש בגובה של 85 מטרים, הניצב בקמפוס אוניברסיטת איסטנבול (לשעבר מקום מושב משרד המלחמה העות'מאני), ברובע פאטיח בעיר איסטנבול שבטורקיה. המגדל ניצב בכיכר באיזיט, על גבי אחת משבע הגבעות שעליהן בנה קונסטנטינוס את העיר.

==מבנה המגדל==
המגדל, הבנוי מאבן, נבנה בהזמנת הסולטאן מהמוט השני והושלם בשנת 1828, באתר בו ניצבו בעבר שלושה מגדלים אחרים שהיו עשויים עץ (הראשון שבהם הושלם בשנת 1749) וחרבו בזה אחר זה. מתכננו היה האדריכל סנקרים בליאן (Senekerim Balyan).

במקור היה במגדל מפלס תצפית אחד בשטח של כ-50 מטרים מרובעים, שאליו הוביל גרם מדרגות מעץ. במפלס זה יש 13 חלונות והוא היה מכוסה בגג עץ בצורת חרוט. ב-1849 ניבנו בראש המגדל שלוש קומות נוספות בעלות חתך מתומן, בשטח קטן משל הקומה המקורית, פרט שאיפשר הקמת מרפסת באחת מהן. בשנת 1889 נוסף למגדל בראשו תורן ברזל באורך של 13 מטרים. באותה שנה גרמה רעידת אדמה נזק למגדל, אך הוא שוקם. כיום יש למגדל תקרת אבן.

מאז 1972 מותנית הכניסה למגדל בקבלת היתר מיוחד. ב-1997 עבר המבנה שיפוץ מקיף.

==תפקיד המגדל באיתור שריפות==
מגדל באיזיט, מגדל גלאטה ומגדל נוסף ניבנו על מנת לאתר שרפות שפרצו באיסטנבול והיוו באותה איום חמור על שלומה, בעיקר משום שרוב המבנים בה היו בנויים אז מעץ. מבנים אלו הוקמו בנקודות גבוהות שמהן נשקף מראה של שטחים נרחבים של העיר. ממגדל באיזיט נשקף מראה של העיר העתיקה של איסטנבול, של הרבעים שלחוף קרן הזהב, של רבעים שלחוף הבוספורוס, של הכניסה לים מרמרה ואפילו של איי הנסיכים.

האיתות מהמגדל על שרפה שפרצה נעשה בשעות היום על ידי הורדת סלים מראשו, ובלילה על ידי הדלקת מנורות צבעוניות. מספר הסלים או צבע המנורות הצביע על מספר הרובע של איסטנבול שבו פרצה האש. עד שנת 1923 היו עשרים כבאים מוצבים במגדל דרך קבע. כיום ירד מספרם לשניים והם מוצבים בו לצורכי שמירה בלבד.

תפקידו של המגדל באיתור שרפות ננטש, אך הוא משמש עד היום לתצפית וכן לאיתות על תנאי מזג האוויר ולאיתות ימי לספינות בשטחי הים שבקרבתו.

==קישורים חיצוניים==

בייאזיט
קטגוריה:איסטנבול: מבנים
קטגוריה:מגדלי תצפית אש
קטגוריה:האימפריה העות'מאנית: מבנים
קטגוריה:אוניברסיטת איסטנבול
גדליה אבן יחיא (שלשלת הקבלה)

גדליה בן יוסף אבן יַחְיָא (1526 בערך – 1587)<ref></ref> היה רב, פרשן ספרות חז"ל, סופר, היסטוריוגרף ומתרגם. נודע כמחבר הספר שלשלת הקבלה.<ref></ref>

==ביוגרפיה==
אבן יחיא נולד בנאפולי או באימולה לאביגיל ולרב יוסף בן דוד אבן יחיא. משפחתם הייתה משפחה יהודית המיוחסת לראשי הגולה מבית דוד, שמוצאה בחצי האי האיברי.

את לימודיו עשה אבן יחיא בישיבתו של רבי יעקב ישראל פינצי מרקנאטי שבאיטליה, ובישיבתם של רבי ישראל ואחיו רבי אברהם רוויגו בפרארה. כבר בעודו בחור, החל לחבר באימולה עיר מגוריו, פירוש לפרקי אבות. הוא נסע בין ערי איטליה ונשא דרשות מוסר; בשנת ה'ש"ט (1549) היה בעיר רוונה והחל לערוך את ספריו לדפוס, ובשנת ה'שי"ב (1553) החל לרשום גם את דרשותיו, שמספרן עמד תוך שלוש שנים על 180 דרשות. אבן יחיא חי ופעל בכמה ערים שהיו נתונות לשלטון מדינת האפיפיור. ב-1562 התגורר בכפר קוריניולה וחיבר בו תרגום למילים קשות שבמחזורי תפילה ספרדים. ב-1565 נסע אל בני משפחתו בסלוניקי, אך אחר כך חזר לאיטליה ושהה בה עד שנת 1569, אז הורה פיוס החמישי על גירוש יהודי מדינת האפיפיור ואבן יחיא איבד את הונו ונדד ברחבי איטליה, בתחילה בפזארו ואחר כך בפרארה ובערים נוספות. הוא נסע בשנים אלו לאלכסנדריה, אך חזר שוב לנדודיו באיטליה, עד שלעת זקנתו קבע את מושבו באלסנדריה, איטליה, בה נפטר.

הוא השאיר אחריו חמישה בנים ובת. אחד מנכדיו, שהיגר לפולין, הוא ראש המשפחה היהודית העתיקה, משפחת חרל"פ.

==חיבוריו==
אבן יחיא חיבר עשרות ספרים אשר רובם אבדו. עיקר עיסוקו בספרים אלו היה בתחום המוסר, שהמפורסם שבהם הוא שלשלת הקבלה. על ספרו זה נמתחה ביקורת חריפה מפי חכמים הטוענים על ערוב לכאורה בין בדיות ועובדות שאינו מאפשר להסתמך על המידע ההיסטורי הרב שכלול בו. ישנם אחרים הטוענים כי בספר טעויות אך אינו רווי בדיות.<ref></ref>

שמות העיקריים שבספריו, שהובאו במבוא למהדורת ה'תשכ"ב של שלשלת הקבלה, הם:

==לקריאה נוספת==
* אברהם דוד, מפעלו ההיסטוריוגרפי של גדליה אבן יחייא בעל שלשלת הקבלה. חיבור לשם קבלת תואר דוקטור. ירושלים, תשל"ו.
* אברהם גרוסמן, "[https://www.poeticmind.co.uk/heritage/in-praise-of-women-the-article-of-rabbi-gedaliah-ibn-yahya-1526-1587/ מעלות הנשים ועדיפותן בחיבור של ר' גדליה אבן יחיא]", ציון, כרך ע"ב, תשס"ז
*Ray, J., After the Expulsion, New York University Press, 2013, pp. 62-65

==קישורים חיצוניים==
* 
*, מתוך מאגר הספרים הסרוקים של הספריה הלאומית – ישראל
* 

==הערות שוליים==

קטגוריה:מחברי ספרי מוסר ומחשבה
קטגוריה:רבנים איטלקים
קטגוריה:ראשוני האחרונים
קטגוריה:פרשני התלמוד
קטגוריה:כרוניקנים
קטגוריה:ילידי 1526
קטגוריה:נפטרים ב-1587
אברהם נוברשטרן

אברהם נוֹבֶרשטרן (ביידיש: נאווערשטערן; נולד ב-1951) הוא חוקר יידיש ישראלי, פרופסור אמריטוס בקתדרה ליידיש ע"ש יוסף ואידה ברמן באוניברסיטה העברית בירושלים, ראש התוכנית ליידיש באוניברסיטה, וכן מנהל בית שלום עליכם ומשמש בשנים מסוימות (יחד עם פרופ' חנה וירט-נשר) כמנהל האקדמי של תוכנית הקיץ הבינלאומית ליידיש המתקיימת באוניברסיטת תל אביב.

== ביוגרפיה ==
אברהם נוברשטרן נולד ב-1951 בארגנטינה למהגרים מפולין. התחנך בבית ספר יידי ע"ש שלום עליכם, ובסמינר למורים ליד הקהילה בבירה בואנוס איירס, שם למד בין היתר אצל המורה הידוע ליידיש שמואל רוז'נסקי. בשנת 1981 קיבל תואר דוקטור מטעם האוניברסיטה העברית בירושלים על עבודתו אודות היצירה המוקדמת של סופר היידיש דוד ברגלסון בהדרכתו של פרופ' חנא שמרוק.

פרסם מאמרים על ספרות ותרבות יידיש ב"די גאלדענע קייט", "הספרות", Prooftexts וכתבי עת אחרים. ב-1983 ארגן תערוכה בספרייה הלאומית בירושלים על חייו ויצירתו של המשורר אברהם סוצקבר וכתב את הקטלוג הנלווה ביידיש ובעברית. פרסם גם ביבליוגרפיה על אברהם סוצקבר, וכן עבודות על יצירתו.

שימש מרצה אורח באוניברסיטת תל אביב ובאוניברסיטאות שונות בארצות הברית. החל משנת 1998 הוא מנהל את בית שלום עליכם. בשנת 2005 התמנה למנהל האקדמי של "תוכנית הקיץ הבינלאומית ליידיש" באוניברסיטת תל אביב. החל משנת 2013 הוא מכהן כפרופ' ב"קתדרה ליידיש על שם יוסף ואידה ברמן". בשנת 2018 זכה בפרס מנדלי מוכר ספרים, על פעילותו יוצאת הדופן המשלבת הישגים מחקריים ופעילות ציבורית בקידומה של היידיש ותרבותה.

==ספריו==
* לאן: זרמים חדשים בקרב יהודי מזרח אירופה. הספר כולל סקירה מקיפה של ספרות יידיש המודרנית של יהודי מזרח אירופה בסוף המאה התשע עשרה ובראשית המאה העשרים. הספר משמש כחיבור יסוד בקורסים של תרבות היידיש המודרנית.
* קסם הדמדומים, אפוקליפסה ומשיחיות בספרות יידיש, הוצאת מאגנס, 2003, עוסק ביצירות שנכתבו בספרות יידיש סביב דמויות משיחיות ועיצבו תמונות אפוקליפטיות שונות על "סוף העולם".
* כאן גר העם היהודי, ספרות יידיש בארצות הברית, הוצאת מאגנס, 2015 חיבור מקיף על יצירות היסוד של ספרות יידיש בארצות הברית, מחזות, רומנים, סיפורים קצרים ושירים שנכתבו לאורך כמאה שנה החל מסוף המאה התשע עשרה ועד לפטירתו של יצחק בשביס-זינגר.

===בעריכתו===
* יאבדו שמים וארץ: שירת האפוקליפסה היידית, משה לייב האלפרן, א' ליילס, פרץ מארקיש, ה' לייוויק, תרגם מיידיש, עידו בסוק; ערך והוסיף אחרית-דבר אברהם נוברשטרן
* עלילות נעורים: אוטוביוגרפיות של בני נוער יהודים מפולין בין שתי מלחמות העולם, מבחר מבוא והקדמות, עדו בסוק; עריכה אברהם נוברשטרן, תל אביב תשע"ב. הספר כולל עשרים אוטוביוגרפיות של נוער יהודי בפולין בשנים שלפני השואה ומגולל פרשיות חיים מרתקות ומגוונות.

==קישורים חיצוניים==

* [https://yiddish.huji.ac.il/people/אברהם-נוברשטרן פרופ' אברהם נוברשטרן], באתר האוניברסיטה העברית בירושלים
* 
* [http://www.youtube.com/watch?v=K51tPBq_9s0 יוצרי יידיש בברית המועצות: חדשנות והליכה בתלם], 28 בפברואר 2013
* 
* 

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי ספרות יידיש
קטגוריה:סגל האוניברסיטה העברית בירושלים: יידיש
קטגוריה:ישראלים ילידי ארגנטינה
קטגוריה:ישראלים שנולדו ב-1951
מזור רובוטיקה

מזור רובוטיקה בע"מ היא חברה למכשור רפואי ויצרנית מערכת הנחיה רובוטית לניתוחי עמוד השדרה. 

מטה החברה בארצות הברית ממוקם באורלנדו, פלורידה, עם משרדים בינלאומיים בקיסריה שבישראל ומינסטר, גרמניה.

החברה הייתה רשומה בבורסה לניירות ערך בתל אביב החל מאוגוסט 2007, והחל ממאי 2013 הייתה רשומה למסחר גם בנאסד"ק. בספטמבר 2018 רכשה מדטרוניק את מזור רובוטיקה לפי שווי חברה של 1.6 מיליארד דולר.

==מוצרים==
מוצר הדגל של החברה, מערכת רנסאנס, אושר על ידי מנהל המזון והתרופות האמריקאי, ומשווק לניתוחי מוח ועמוד השדרה מאז שנת 2011.

מנתחים המשתמשים במערכות של מזור רובוטיקה מתמחים בניתוחים אורתופדיים ונוירוכירורגיים.

== היסטוריה ==
החברה הוקמה בספטמבר 2000 בשם "מזור רובוטיקה בע"מ". ביולי 2003 שינתה החברה את שמה ל"מזור טכנולוגיות ניתוחיות בע"מ", ובשנת 2010 שינתה את שמה בחזרה לשם המקורי.

החברה החלה במחקר רובוטיקה כירורגית במעבדות הרובוטיקה של הפקולטה להנדסת מכונות בטכניון בחיפה בשנות ה-90 של המאה ה-20. החברה הוקמה על ידי פרופסור משה שוהם ואלי זהבי. פרופסור שוהם הוא ראש המעבדה לרובוטיקה רפואית של הפקולטה להנדסת מכונות בטכניון, וזהבי כיהן בעברו כסגן הנשיא בתחום ההנדסה בחברת אלסינט. בתחילת שנת 2002 מיקמה החברה את משרדיה בחממת T3 - היחידה לפיתוח עסקים של הטכניון, אשר מטרתה העברת טכנולוגיות חדשניות שפותחו בטכניון למסחור עבור שווקים גלובליים.

בשנת 2003 מונה אורי הדומי, לשעבר סמנכ"ל הכספים של חברת Denex, למנכ"ל מזור רובוטיקה. הדומי היה גם מייסד ומנכ"ל של 7D בע"מ (מעקב תנועה ליישומים רפואיים), ויו"ר הוועדה המדעית איזמל (תאגיד לתעשייה מונחית-תמונה). החברה גייסה 7 מיליון דולר מכמה קרנות הון סיכון. לאחר מכן עברה החברה למשרדיה הנוכחיים בפארק תעשייה קיסריה.

בתחילת 2004 קיבלה החברה אישור ראשון לשיווק באירופה (סימון CE) למוצרה הראשון SpineAssist. עם ציון דרך זה, SpineAssist הפך למערכת ההנחיה הראשונה הזמינה באופן מסחרי עבור ביצוע ניתוחים בעמוד השדרה. החברה החלה לשווק את SpineAssist באירופה, ורשמה מכירות ראשונות של המוצר זמן קצר לאחר מכן. בהמשך 2004 קיבלה החברה את אישורה הראשון ממנהל המזון והתרופות האמריקאי ל-SpineAssist, ובכך הפכה לחברה הראשונה המשווקת מערכת רובוטית לניתוחי עמוד שדרה בארצות הברית.

בפברואר 2008, קיבלה החברה אישור לשיווק באירופה (סימון CE) למוצר השני שלה דיסק-אסיסט (DiscAssist), מוצר לתכנון והנחיה של השתלת דיסק מלאכותי. זאת לאחר שהשלימה ניתוחים ראשונים במטופלים בבית חולים בגרמניה.

ביוני 2011 השיקה החברה את המוצר הרובוטי הנוכחי שלה, רנסאנס - מערכת הנחיה רובוטית, אשר החליף את SpineAssist.

בפברואר 2014 נבחר פרופסור שוהם לאקדמיה הלאומית להנדסה (NAE) על תרומה לטכנולוגיה רובוטית לניתוחים מונחי תמונה.

עד אוקטובר 2016, התקינה מזור רובוטיקה כ-130 מערכות ברחבי העולם, כ-80 מתוכן בארצות הברית - שוק היעד העיקרי של החברה.

במאי 2016 החלה חברת מדטרוניק האמריקאית לשווק את מערכת רנסאנס של מזור רובוטיקה ובמקביל הגיעה להחזקה של 11% ממניות מזור. בספטמבר 2018 רכשה מדטרוניק את מזור רובוטיקה לפי שווי חברה של 1.6 מיליארד דולר.

== קישורים חיצוניים ==
* 
* 
* 
* 
* 

==הערות שוליים==

קטגוריה:יצרני מכשור רפואי ישראלים
קטגוריה:חברות ישראליות שנסחרו בנאסד"ק
קטגוריה:חברות שנסחרו בבורסה לניירות ערך בתל אביב
קטגוריה:חברות ישראליות שעשו אקזיט
קטגוריה:קיסריה: חברות
קטגוריה:חברות רובוטיקה
ג'ק טוויימן

ג'ון קנדי "ג'ק" טוויימן (באנגלית: John Kennedy "Jack" Twyman; 21 במאי 1934 – 30 במאי 2012) היה כדורסלן אמריקאי ששיחק במשך 11 עונות בליגת ה-NBA, כולן במדי הרוצ'סטר/סינסינטי רויאלס.

==קריירה ב-NBA==
טוויימן נבחר על ידי הרוצ'סטר רויאלס בבחירה השמינית בדראפט 1955, ושיחק בקבוצה שעברה בעונת לסינסינטי, במשך 11 עונות. עונת הייתה עונת השיא בקריירה של טוויימן, במהלכה העמיד של 31.2 נקודות, 8.9 ריבאונדים ו-3.5 אסיסטים למשחק. במשחקה של סינסינטי מול מיניאפוליס לייקרס ב-15 בינואר 1960, קלע טוויימן שיא קריירה של 59 נקודות. הוא נבחר לחמישיית העונה השנייה בעונות ו-, ולמשחק האולסטאר בעונות עד , ו-. לאורך הקריירה קלע טוויימן 15,840 נקודות, שבעת פרישתו בשנת 1966 הציבו אותו במקום ה-20 ברשימת הקלעים המובילים בתולדות ה-NBA. בשנת 1983 הוצג כחבר בהיכל התהילה של הכדורסל כשחקן. ממוצעי הקריירה של טוויימן הם 19.2 נקודות, 6.6 ריבאונדים ו-2.3 אסיסטים למשחק.

==פעילות הומניטרית==
טוויימן היה האפוטרופוס החוקי של חברו לקבוצה מוריס סטוקס, ששותק עקב פגיעת ראש שספג במהלך משחק, כדי לדאוג להוצאות הרפואיות שלו. הוא ארגן את "משחק ההוקרה השנתי למוריס סטוקס" כדי לאסוף תרומות עבור סטוקס ועבור שחקני עבר נוספים שנזקקו לטיפולים רפואיים. משחק הצדקה משך לאורך השנים את כוכבי ה-NBA הגדולים ביותר, כגון ביל ראסל, וילט צ'מברלין, אוסקר רוברטסון, כרים עבדול-ג'באר, נייט ארצ'יבלד ופיט מרוויץ'. בסך הכל, גויסו במשחקים הללו למעלה מ-750 אלף דולר. כמו כן דאג טוויימן שסטוקס יקבל את הפיצויים המגיעים לו ולימד אותו לתקשר בעזרת מצמוצי עיניים. טוויימן המשיך לשמש כאפוטרופוס עד מותו של סטוקס ב-1970.

בשנת 2004, כשהוצג סטוקס כחבר היכל התהילה, קיבל טוויימן בשמו את הפרס. בשנת 2013 הציגה ליגת ה-NBA את פרס השחקן הקבוצתי על שם טוויימן-סטוקס, שמחולק לשחקנים המייצגים את "החבר האידיאלי לקבוצה".

==לאחר הפרישה==
בסוף שנות ה-60 ותחילת שנות ה-70 שידר טוויימן משחקי NBA עבור רשת הטלוויזיה ESPN. מאוחר יותר הפך למנהל רשת מזון, אותה מכר בשנת 1996 ברווח של מעל ל-3 מיליון דולר. ב-30 במאי 2012 מת טוויימן בסינסינטי עקב סיבוכים במחלת הלוקמיה ממנה סבל.

==קישורים חיצוניים==

* 
* 

==הערות שוליים==

קטגוריה:פרשני כדורסל אמריקאים
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני סינסינטי רויאלס
קטגוריה:כדורסלני רוצ'סטר רויאלס
קטגוריה:כדורסלנים ב-NBA שגופייתם הופרשה
קטגוריה:חברי היכל התהילה של כדורסל המכללות
קטגוריה:בחירות דראפט של רוצ'סטר רויאלס
קטגוריה:פנסילבניה: כדורסלנים
קטגוריה:כדורסלני אוניברסיטת סינסינטי
קטגוריה:פיטסבורג: אישים
קטגוריה:אמריקאים שנולדו ב-1934
קטגוריה:אמריקאים שנפטרו ב-2012